title: Decizia Consiliului din 23 martie 1998 privind încheierea Convenției asupra efectelor transfrontaliere ale accidentelor industriale

text:
Anunţ juridic important

|

31998D0685

Jurnalul Oficial L 326 , 03/12/1998 p. 0001 - 0004 ediţie specială în limba cehă capitol 11 volum 30 p. 64  - 67 ediţie specială în limba estonă capitol 11 volum 30 p. 64  - 67 ediţie specială în limba maghiară capitol 11 volum 30 p. 64  - 67 ediţie specială în limba lituaniană capitol 11 volum 30 p. 64  - 67 LV.ES capitol 11 volum 30 p. 64  - 67 MT.ES capitol 11 volum 30 p. 64  - 67 PL.ES capitol 11 volum 30 p. 64  - 67 SK.ES capitol 11 volum 30 p. 64  - 67 ediţie specială în limba slovenă capitol 11 volum 30 p. 64  - 67

		19980323Decizia Consiliuluidin 23 martie 1998privind încheierea Convenției asupra efectelor transfrontaliere ale accidentelor industriale(98/685/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 130s alineatul (1), coroborat cu articolul 228 alineatul (2) prima teză și alineatul (3) primul paragraf,având în vedere propunerea Comisiei [1],având în vedere avizul Parlamentului European [2],întrucât Comisia a participat, în numele Comunității, la negocierile privind încheierea Convenției asupra efectelor transfrontaliere ale accidentelor industriale; întrucât convenția a fost semnată în numele Comunității la Helsinki la 18 martie 1992;întrucât obiectivul convenției îl constituie protecția sănătății umane și a mediului împotriva accidentelor industriale care ar putea avea efecte transfrontaliere, precum și promovarea unei cooperări internaționale active între părțile contractante înainte, în timpul și după acest tip de accidente;întrucât încheierea convenției se înscrie în cadrul participării Comunității la acțiunile internaționale de protecție a mediului, preconizată de Consiliu și reprezentanții guvernelor statelor membre, reuniți în cadrul Consiliului, în Rezoluția din 1 februarie 1993 [3] privind cel de-al cincilea program de acțiune al Comunităților Europene în domeniul mediului;întrucât, în temeiul principiilor menționate la articolul 130r din tratat, controlul asupra pericolelor legate de accidente majore care implică substanțe periculoase constituie o problemă primordială pentru ansamblul statelor membre ținând cont de caracterul transfrontalier al efectelor asupra mediului și asupra sănătății umane a unor astfel de accidente industriale;întrucât Directiva 82/501/CEE a Consiliului din 24 iunie 1982 privind riscurile de accidente majore în anumite activități industriale [4] și Directiva 96/82/CE a Consiliului din 9 decembrie 1996 privind controlul asupra riscului de accidente majore care implică substanțe periculoase [5] se referă la prevenirea riscurilor legate de accidente majore și la limitarea consecințelor acestora pentru om și mediu; întrucât directivele menționate conțin dispoziții în domeniul cooperării transfrontaliere;întrucât este necesară, prin urmare, aprobarea convenției de către Comunitate;întrucât pentru anumite substanțe (brom, metanol, oxigen și substanțe periculoase pentru mediu) cantitățile limitate definite de Directiva 96/82/CE sunt diferite de cele menționate la anexa I, partea I la convenție;întrucât nu va fi posibil, pentru Comunitate, să aplice pentru substanțele menționate anterior, cantitățile limită menționate la anexa I, partea I la convenție; întrucât, din acest motiv, pentru a fi în măsură să aprobe convenția, este necesar să se formuleze rezerve;întrucât, pentru a permite intrarea în vigoare rapidă a convenției, este necesar ca statele membre semnatare să îndeplinească, de îndată ce este posibil, procedurile lor de ratificare, acceptare sau aprobare a convenției, pentru a permite Comunității și statelor sale membre să depună instrumentele de ratificare, acceptare sau aprobare,DECIDE:Articolul 1Convenția asupra efectelor transfrontaliere ale accidentelor industriale se aprobă în numele Comunității cu rezervele menționate la anexa I la prezenta decizie.Textul convenției se atașează la prezenta decizie.Articolul 2Președintele este autorizat să desemneze persoana împuternicită (persoanele împuternicite) să depună, în numele Comunității, instrumentul de aprobare la Secretarul General al Organizației Națiunilor Unite, în conformitate cu articolul 28 din convenție. Cu ocazia depunerii instrumentului de aprobare și a rezervelor menționate la anexa I, persoana împuternicită (persoanele împuternicite) depune declarația de competență prevăzută la anexa II la prezenta decizie.Articolul 3Prezenta decizie se publică în Jurnalul Oficial al Comunităților Europene.Adoptată la Bruxelles, 23 martie 1998.Pentru ConsiliuPreședinteleM. Meacher[1] JO C 267, 3.9.1997, p. 60.[2] JO C 339, 10.11.1997, p. 26.[3] JO C 138, 17.5.1993, p. 1.[4] JO L 230, 5.8.1982, p. 1. Directivă astfel cum a fost modificată ultima dată prin Actul de aderare din 1994.[5] JO L 10, 14.1.1997, p. 13.--------------------------------------------------19980323ANEXA IREZERVEStatele membre ale Comunității Europene, în relațiile lor reciproce, pun în aplicare convenția în conformitate cu reglementările interne ale Comunității.Comunitatea își rezervă în consecință dreptul:(i) în ceea ce privește cantitățile limită menționate la anexa I partea I numerele 3, 4 și 5 din convenție, să aplice pentru brom (substanță foarte toxică) o cantitate limită de 100 tone, pentru metanol (substanță toxică) o cantitate limită de 5000 tone și pentru oxigen (substanță oxidantă) o cantitate limită de 2000 tone;(ii) în ceea ce privește cantitatea limită menționată la anexa I partea I numărul 8 din convenție, să aplice pentru substanțele periculoase pentru mediu cantități limită de 500 tone (fraza de risc R50-53 [*]: "substanțe foarte toxice pentru organismele acvatice și care pot provoca efecte nefaste pe termen lung pentru mediul acvatic") și 2000 tone (fraza de risc R51-53 [*]: "substanțe toxice pentru organismele acvatice și care pot provoca efecte nefaste pe termen lung pentru mediul acvatic").[*] Substanțe clasificate în conformitate cu Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (JO 196, 16.8.1967, p. 1). Directivă astfel cum a fost modificată ultima dată prin Directiva 96/56/CE a Parlamentului European și a Consiliului (JO L 236, 18.9.1996, p. 35).--------------------------------------------------19980323ANEXA IIDECLARAȚIA COMUNITĂȚII EUROPENE, ÎN CONFORMITATE CU ARTICOLUL 29 ALINEATUL (4) DIN CONVENȚIA ASUPRA EFECTELOR TRANSFRONTALIERE ALE ACCIDENTELOR INDUSTRIALE, CU PRIVIRE LA DOMENIUL SĂU DE COMPETENȚĂÎn conformitate cu Tratatului CE, obiectivele și principiile politicii de mediu a Comunității vizează în special conservarea și protecția calității mediului și a sănătății oamenilor prin acțiuni preventive. Pentru realizarea acestor obiective, Consiliul adoptă Directiva 82/501/CEE din 24 iunie 1982 privind riscurile de accidente majore în anumite activități industriale, care a fost înlocuită de Directiva 96/82/CE a Consiliului din 9 decembrie 1996 privind controlul asupra riscului de accidente majore care implică substanțe periculoase. Aceste instrumente au ca obiective prevenirea accidentelor majore care implică substanțe periculoase și limitarea consecințelor acestora pentru om și mediu și reglementează domenii care fac obiectul Convenției asupra efectelor transfrontaliere ale accidentelor industriale. Comunitatea informează depozitarul despre orice modificare a directivei în cauză și orice altă evoluție relevantă în domeniul reglementat de convenție.În ceea ce privește aplicarea convenției, Comunitatea și statele sale membre sunt responsabile, în limitele competențelor lor respective.--------------------------------------------------


title: 2009/532/CE: Decizia Consiliului, reunit la nivel de șefi de stat sau de guvern din 9 iulie 2009 de desemnare a persoanei pe care intenționează să o numească președinte al Comisiei pentru perioada 2009-2014

text:
               10.7.2009

               RO

               Jurnalul Oficial al Uniunii Europene

               L 179/61

      DECIZIA CONSILIULUI, REUNIT LA NIVEL DE ȘEFI DE STAT SAU DE GUVERN

   din 9 iulie 2009
   de desemnare a persoanei pe care intenționează să o numească președinte al Comisiei pentru perioada 2009-2014
   (2009/532/CE)
   CONSILIUL UNIUNII EUROPENE, REUNIT LA NIVEL DE ȘEFI DE STAT SAU DE GUVERN,
   având în vedere Tratatul de instituire a Comunității Europene, în special articolul 213 alineatul (1) al doilea și al treilea paragraf, articolul 214 alineatul (2) primul paragraf, precum și Protocolul privind extinderea Uniunii Europene, în special articolul 4 alineatul (3),
   DECIDE:
   Articolul 1
   Domnul José Manuel DURÃO BARROSO este desemnat persoana pe care Consiliul intenționează să o numească președinte al Comisiei pentru perioada 1 noiembrie 2009-31 octombrie 2014.
   Articolul 2
   Prezenta decizie este înaintată Parlamentului European.
   Articolul 3
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 9 iulie 2009.

            Pentru Consiliu

            Președintele

         F. REINFELDT


title: Decizia Parlamentului European din 5 mai 2010 referitoare la descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2008

text:
               25.9.2010

               RO

               Jurnalul Oficial al Uniunii Europene

               L 252/174

         DECIZIA PARLAMENTULUI EUROPEAN
   din 5 mai 2010
   referitoare la descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2008
   (2010/532/UE)
   PARLAMENTUL EUROPEAN,
   având în vedere conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2008,
   având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2008, însoțit de răspunsurile Agenției (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (3), în special articolul 17,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0087/2010),

               1.

               acordă directorului executiv al Agenției Europene pentru Securitatea Rețelelor Informatice și a Datelor descărcarea de gestiune pentru execuția bugetului Agenției aferent exercițiului financiar 2008;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene pentru Securitatea Rețelelor Informatice și a Datelor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 16.

      (2)  JO L 248, 16.9.2002, p. 1.

      (3)  JO L 77, 13.3.2004, p. 1.

      (4)  JO L 357, 31.12.2002, p. 72.
    ---documentbreak---

               25.9.2010

               RO

               Jurnalul Oficial al Uniunii Europene

               L 252/175

         REZOLUȚIA PARLAMENTULUI EUROPEAN
   din 5 mai 2010
   conținând observațiile care fac parte integrantă din decizia privind descărcarea de gestiune pentru execuția bugetului Agenției Europene pentru Securitatea Rețelelor Informatice și a Datelor aferent exercițiului financiar 2008
   PARLAMENTUL EUROPEAN,
   având în vedere conturile anuale finale ale Agenției Europene pentru Securitatea Rețelelor Informatice și a Datelor pentru exercițiul financiar 2008,
   având în vedere Raportul Curții de Conturi privind conturile anuale ale Agenției Europene pentru Securitatea Rețelelor Informatice și a Datelor pentru exercițiul financiar 2008, însoțit de răspunsurile agenției (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CE) nr. 460/2004 al Parlamentului European și al Consiliului din 10 martie 2004 privind instituirea Agenției Europene pentru Securitatea Rețelelor Informatice și a Datelor (3), în special articolul 17,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar (A7-0087/2010),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale pentru exercițiul financiar 2008 și cu privire la legalitatea și regularitatea operațiunilor subiacente;

               B.

               întrucât, la 23 aprilie 2009, Parlamentul a acordat directorului executiv al Agenției Europene pentru Securitatea Rețelelor Informatice și a Datelor descărcarea de gestiune pentru execuția bugetului Agenției aferent exercițiului financiar 2007 (5), iar în rezoluția sa care însoțea decizia de descărcare de gestiune lua act în special de:

                           —

                           critica formulată de Curtea de Conturi conform căreia desfășurarea activităților operaționale a fost concentrată în ultimul trimestru al lui 2007, cca 40 % din angajamente și peste 50 % din plățile privind activitățile operaționale fiind executate în noiembrie și decembrie 2007;

                           —

                           nemulțumirea față de răspunsul Agenției conform căruia în anumite cazuri creditele reportate au fost calculate cu o oarecare aproximare;

                           —

                           îngrijorarea față de deficiențele constatate de Curtea de Conturi în ceea ce privește procedurile de achiziții publice, acestea referindu-se în special la faptul că procedurile de preselecție a ofertelor nu erau justificate, că documentele de evaluare nu fuseseră semnate de comitetul de evaluare și că dosarele erau lipsite de structură și incomplete,

      Performanțe

               1.

               felicită Agenția pentru realizările sale înregistrate în 2008, îmbunătățirea nivelului de reziliență a rețelelor de comunicații electronice europene, dezvoltarea și cooperarea susținută cu statele membre;

               2.

               solicită Agenției să prezinte, în tabelul care trebuie anexat la viitorul raport al Curții de Conturi, o comparație între operațiunile realizate în exercițiul care face obiectul descărcării de gestiune și cele realizate în exercițiul precedent pentru a permite autorității care acordă descărcarea de gestiune să evalueze mai bine performanțele Agenției de la un exercițiu la altul;

      Gestiune bugetară și financiară

               3.

               ia act de faptul că o serie de deficiențe au fost depistate de Curte în procedurile de achiziții publice, în special în ceea ce privește subestimarea bugetului aferent unui contract-cadru; subliniază, în special, că subestimarea bugetelor destinate achizițiilor publice constituie un obstacol în calea concurenței loiale, deoarece întreprinderile sunt mai puțin înclinate să prezinte oferte pentru sume reduse; ia act, cu toate acestea, de reacția Agenției, care, în al treilea trimestru al anului 2009, a publicat o nouă procedură de ofertare pentru a compensa deficiențele sale precedente;

               4.

               ia act de faptul că Agenția continuă să adopte toate măsurile posibile pentru a obține din partea administrației fiscale a statului membru gazdă rambursarea sumei de 45 000 EUR, care corespunde TVA-ului plătit în avans de Agenție;

               5.

               ia act de faptul că conturile Agenției înregistrează venituri din dobânzi în valoare de 143 818 EUR pentru exercițiul financiar 2008; deduce din conturile anuale și din valoarea dobânzilor că Agenția dispune de un volum foarte ridicat de lichidități pe perioade lungi; observă că la 31 decembrie 2008 aceste lichidități se ridicau la 2 436 694 EUR; îndeamnă Comisia să examineze posibilitățile de a pune pe deplin în aplicare o gestiune a numerarului axată pe necesități în conformitate cu articolul 15 alineatul (5) din Regulamentul (CE, Euratom) nr. 2343/2002, precum și modificările conceptuale necesare pentru menținerea durabilă a lichidităților Agenției la un nivel cât mai redus posibil;

      Control intern și resurse umane

               6.

               felicită Agenția pentru faptul că cele opt recomandări ale Serviciului de Audit Intern (IAS) considerate a fi „foarte importante” au fost puse în aplicare; ia act de faptul că recomandările menționate erau legate de monitorizarea punerii în aplicare a auditului standard pentru controlul intern și de gestionarea resurselor umane (având drept obiect, spre exemplu, politica de personal, reînnoirea contractelor care expiră la sfârșitul anului 2008, independența comitetelor de selecție, serviciile de formare profesională și transparența procedurii de promovare);

               7.

               face trimitere, pentru alte observații cu caracter orizontal care însoțesc decizia de descărcare de gestiune, la Rezoluția sa din 5 mai 2010 (6) referitoare la performanțele, gestiunea financiară și controlul agențiilor.

      (1)  JO C 304, 15.12.2009, p. 16.

      (2)  JO L 248, 16.9.2002, p. 1.

      (3)  JO L 77, 13.3.2004, p. 1.

      (4)  JO L 357, 31.12.2002, p. 72.

      (5)  JO L 255, 26.9.2009, p. 153.

      (6)  Texte adoptate, P7_TA(2010)0139 (a se vedea pagina 241 din prezentul Jurnal Oficial).